**ОБЩИНСКИ СЪВЕТ ИВАНОВО, ОБЛАСТ РУСЕ**

**Б Ю Л Е Т И Н**

**№5**

***Решения по Протокол №5/ 25.01.2024 г. от заседание на Общински съвет Иваново, област Русе***

Д Н Е В Е Н Р Е Д

1. Приемане на Правилник за организацията и дейността на общинския съвет, неговите комисии и взаимодействието му с общинската администрация мандат 2023 – 2027 година.

 Вносител: Мариян Драшков – Председател ОбС Иваново

 Докладна записка вх. № 513/ 29.12.2023 г.

2. Отчет на Годишния план на дейностите за подкрепа за личностно развитие на децата и учениците в Община Иваново за 2023 г.

 Вносител: Георги Миланов – Кмет на Община Иваново

 Докладна записка вх. № 5/ 03.01.2024 г.

3. Приемане на Годишен доклад за дейността на Местната комисия за борба с противообществените прояви на малолетни и непълнолетни към Община Иваново за 2023 г. и приемане на План – програма за дейността на Местната комисия за борба с противообществените прояви на малолетни и непълнолетни (МКБППМН) към Община Иваново за 2024 г.

 Вносител: Георги Миланов – Кмет на Община Иваново

 Докладна записка вх. №10/ 05.01.2024 г.

4. Приемане на Годишен отчет на Община Иваново за състоянието на общинската собственост и резултатите от нейното управление за 2023 г.

 Вносител: Георги Миланов – Кмет на Община Иваново

 Докладна записка вх. № 12/ 08.01.2024 г.

5. Вземане на решение за приемане на списък с броя, вида и местонахождението на общинските жилища - за настаняване под наем и резервни.

 Вносител: Георги Миланов – Кмет на Община Иваново

 Докладна записка вх. №13/ 08.01.2024 г.

6. Вземане на решение за прекратяване на съсобственост върху имот № 95.121 по плана на новообразуваните имоти по § 4к, ал. 6 от ПЗР на ЗСПЗЗ в с. Кошов, общ. Иваново, обл. Русе.

 Вносител: Георги Миланов – Кмет на Община Иваново

 Докладна записка вх. № 14/ 08.01.2024 г.

7. Приемане на Програма за работа на Общински съвет Иваново през 2024 година.

 Вносител: Мариян Драшков – Председател ОбС Иваново

 Докладна записка вх. №15/ 10.01.2024 г.

8. Приемане на годишен доклад за изпълнението на Общ устройствен план на Община Иваново за 2023 г.

 Вносител: Георги Миланов – Кмет на Община Иваново

 Докладна записка вх. № 16/ 10.01.2024 г.

9. Вземане на решение за определяне на пазарна цена и провеждане на търг с тайно наддаване за продажба на недвижим имот – частна общинска собственост, находящ се в с. Щръклево, общ. Иваново, обл. Русе.

 Вносител: Георги Миланов – Кмет на Община Иваново

 Докладна записка вх. №17/ 10.01.2024 г.

10. Предложение за приемане на Стратегия за управление и разпореждане с общинска собственост за периода 2023 – 2027 г.

 Вносител: Георги Миланов – Кмет на Община Иваново

 Докладна записка вх. № 18/ 11.01.2024 г.

11. Приемане на Годишна програма за управление и разпореждане с имотите, собственост на Община Иваново за 2024 г.

 Вносител: Георги Миланов – Кмет на Община Иваново

 Докладна записка вх. № 19/ 11.01.2024 г.

12. Изразходване на средствата за месечни обезпечения и отчисления по чл.60 и чл.64 от Закона за управление на отпадъците за 2024 г.

 Вносител: Георги Миланов – Кмет на Община Иваново

 Докладна записка вх. № 20/ 11.01.2024 г.

13. Приемане на отчет за изпълнението на решенията на Общински съвет – Иваново за второ шестмесечие на 2023 г.

 Вносител: Георги Миланов – Кмет на Община Иваново

 Докладна записка вх. № 21/ 11.01.2024 г.

14. Вземане на решение за продажба на поземлен имот № 501.1709, за който е отреден урегулиран поземлен имот (УПИ) XIII-1709 по кадастралния план на с. Щръклево, общ. Иваново, обл. Русе, на собственика на законно построената върху имота жилищна сграда.

 Вносител: Георги Миланов – Кмет на Община Иваново

 Докладна записка вх. № 22/ 11.01.2024 г.

15. Приемане на Годишен отчет на кмета на Община Иваново за изпълнение на Програмата за управление на кмета на Община Иваново (мандат 2019-2023 година) за 2023 г.

 Вносител: Георги Миланов – Кмет на Община Иваново

 Докладна записка вх. № 24/ 12.01.2024 г.

16. Отмяна на Решение №33 по Протокол №4/28.12.2023 г. от заседание на Общински съвет-Иваново, проведено на 28.12.2023 г., върнато като назаконосъобразно.

Вносител: Георги Миланов – Кмет на Община Иваново

 Докладна записка вх. № 25/ 15.01.2024 г.

17. Приемане на Отчет по изпълнението на План за младежта на Община Иваново за 2023 г. и приемане на План за младежта на Община Иваново за 2024 г.

Вносител: Георги Миланов – Кмет на Община Иваново

 Докладна записка вх. № 27/ 16.01.2024 г.

18. Отчет за дейността на Общински съвет Иваново за второто шестмесечие на 2023 г.

 Вносител: Мариян Драшков – Председател ОбС Иваново

 Докладна записка вх. № 28/ 17.01.2024 г.

19. Даване на съгласие за предоставяне под наем на проектираните в плана за земеразделяне полски пътища и напоителни канали, включени в масиви за ползване за стопанската 2023/2024 г. и определяне на цена за ползването им.

Вносител: Георги Миланов – Кмет на Община Иваново

Докладна записка вх. № 29/ 17.01.2024 г.

20. Кандидатстване на Община Иваново по Проект „Красива България”, мярка М01 „Подобряване на обществената среда в населените места” за кампания 2024 г.

Вносител: Георги Миланов – Кмет на Община Иваново

 Докладна записка вх. № 30/ 17.01.2024 г.

21. Текущи въпроси и питания.

ПО ПЪРВА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№37

На основание основание чл. 21, ал. 3 от Закона за местното самоуправление и местната администрация, Общински съвет Иваново РЕШИ:

**Приема** Правилник за организацията и дейността на общинския съвет, неговите комисии и взаимодействието му с общинската администрация (мандат 2023 – 2027 година).

ПО ВТОРА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№38

На основание чл. 21, ал. 1, т. 24 и ал. 2, във връзка с чл. 27, ал. 3 от Закона за местното самоуправление и местната администрация и в изпълнение на Общинска стратегия за подкрепа за личностно развитие на децата и учениците в Община Иваново /2023-2024/, Общински съвет Иваново РЕШИ:

**Приема** Отчет на Годишния план на дейностите за подкрепа за личностно развитие на децата и учениците в Община Иваново за 2023 г.

ПО ТРЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№39

На основание чл. 21, ал. 1, т. 23 и ал. 2, във връзка с чл. 27, ал. 3 от ЗМСМА и чл. 7, ал. 2 от Закона за борба срещу противообществените прояви на малолетните и непълнолетните (ЗБППМН), Общински съвет Иваново ПРИЕМА:

1. Годишен доклад за дейността на Местната комисия за борба с противообществените прояви на малолетни и непълнолетни към Община Иваново за 2023 г.;
2. План-програмата за дейността на МКБППМН към Община Иваново за 2024 г.

ПО ЧЕТВЪРТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№40

На основание чл. 21, ал. 1, т. 24 и ал. 2, във връзка с чл. 27, ал. 3 от Закона за местното самоуправление и местната администрация, чл. 66а от Закона за общинската собственост и чл. 4 от Наредба № 10 за реда на придобиване, управление и разпореждане с имоти и вещи – общинска собственост, Общински съвет Иваново РЕШИ:

**Приема** Годишен отчет на Община Иваново за състоянието на общинската собственост и резултатите от нейното управление за 2023 г.

ПО ПЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№41

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 42, ал. 2 от Закона за общинската собственост (ЗОС), чл. 12, ал. 2 от Наредба № 13 за условията и реда за установяване на жилищни нужди, настаняване под наем и продажба на жилища - общинска собственост на Община Иваново, Общински съвет Иваново РЕШИ:

**Приема** Списък на общинските жилища на територията на Община Иваново за 2024 г.

ПО ШЕСТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№42

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 36, ал. 1, т. 2 от Закона за общинската собственост (ЗОС), чл. 52, ал. 5, т. 1 от Закона за местното самоуправление и местната администрация (ЗМСМА) и чл. 62, ал. 1, т. 3 и ал. 3 от Наредба № 10 за реда на придобиване, управление и разпореждане с имоти и вещи - общинска собственост на община Иваново, област Русе, Общински съвет Иваново РЕШИ:

**1. Дава съгласие** за прекратяване на съществуващата между Община Иваново от една страна и Нивелин Гутев от друга страна съсобственост, чрез продажба на частта на Община Иваново в размер на 27 % идеални части, представляващи 185 кв. м. от **имот № 95.121** по плана на новообразуваните имоти по § 4 от ПЗР на ЗСПЗЗ за с. Кошов, общ. Иванов, обл. Русе, одобрен със Заповед № 9500-361/30.06.2008 г. на Областния управител на област Русе, при граници и съседи: север - землищна граница; изток – имот с идентификатор 39205.95.120 – Параграф 4; юг – улица; запад – имот с идентификатор 39205.95.122 – Параграф 4 и имот с идентификатор 39205.95.132 – Параграф 4, предмет на **Акт за частна общинска собственост (АЧОС) № 2590/29.11.2023 г**., **с цел прекратяване на съществуващата съсобственост,** за сумата от 1234,00 лв. (хиляда двеста тридесет и четири лева) без ДДС, определена въз основа на пазарната оценка, изготвена от инж. Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата на независимите оценители в България.

**2. Определя** 30 на сто от постъпленията от продажбата на идеалните части от имота да се използват за финансиране на изграждането, за основен и текущ ремонт на социалната и техническата инфраструктура на с. Кошов, общ. Иваново, обл. Русе.

**3. Възлага** на Кмета на Общината въз основа на влязлото в сила решение да издаде заповед и сключи договор, на основание чл. 36, ал. 3 от Закона за общинската собственост и да предприеме необходимите действия по изпълнението му.

ПО СЕДМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№43

На основание чл.21, ал.2 от Закона за местното самоуправление и местната администрация и чл.56, ал.2 от Правилника за организацията и дейността на Общински съвет, неговите комисии и взаимодействието му с общинска администрация (мандат 2019-2023 година), Общински съвет Иваново РЕШИ:

**Приема** Програма за работа на Общински съвет - Иваново през 2024 година.

ПО ОСМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№44

На основание чл. 21, ал. 1, т. 24 и ал. 2, във връзка с чл. 27, ал. 3 от Закона за местното самоуправление и местната администрация /ЗМСМА/, чл. 127, ал. 9 от Закона за устройство на територията /ЗУТ/, Общински съвет Иваново РЕШИ:

**Приема** Годишен доклад за изпълнението на Общ устройствен план на Община Иваново за 2023 г.

ПО ДЕВЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№45

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 и чл. 52, ал. 5, т. 1от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

1. **Дава съгласие** за обявяване на публичен търг за продажба на поземлен имот (ПИ) №501.1470, за който е отреден УПИ IV-1470, с площ 603 кв. м., кв. 144 по кадастралния план на с. Щръклево, община Иваново, област Русе, одобрен със Заповед № РД-02-14-2158/15.12.2000 г. на МРРБ, отреден за жилищно застрояване – незастроен, с административен адрес: ул. „Бр. Миладинови“ №5, при граници и съседи: север – улица, изток – ПИ №501.1471, за който е отреден УПИ V-1471, юг – ПИ 501.1472, запад – ПИ № 501.1469, предмет на Акт за частна общинска собственост № 411/13.09.2010 г., вписан в СВ-Русе с вх. рег. № 11174/14.09.2010 г., под № 166, том 25, дело № 5386, ДВР 10824

2. На основание чл. 41, ал. 2 от ЗОС **определя** пазарна цена за имота, въз основа на пазарната оценка, изготвена от инж. Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата на независимите оценители в България в размер на **8 330,00 лв. (осем хиляди триста и тридесет лева)** без ДДС, която се приема за начална цена при провеждане на публичния търг за продажба на имота.

3. **Определя** вида на търга – с тайно наддаване по чл. 72 от НРПУРИВОбС.

4. **Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Щръклево, общ. Иваново, обл. Русе.

5. **Възлага** на Кмета на Общината след влизане в сила на решението да предприеме необходимите действия по изпълнението му.

ПО ДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№46

На основание чл. 21, ал. 1, т. 12 и ал. 2 във връзка с чл. 27, ал. 3 от ЗМСМА, и чл. 8, ал. 8 от ЗОС, Общински съвет Иваново РЕШИ:

**Приема** Стратегия за управление и разпореждане с общинската собственост за периода 2023 – 2027 г.

ПО ЕДИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№47

На основание чл. 8, ал. 9 от Закона за общинската собственост, чл. 21, ал. 1, т. 8 и т. 12 и ал. 2, във връзка с чл. 27, ал. 4 и ал. 5 от Закона за местно самоуправление и местна администрация (ЗМСМА), Общински съвет Иваново РЕШИ:

**1.** В изпълнение на приетата Стратегия за управление на общинската собственост за периода 2023-2027 г. **приема** Годишна програма за управление и разпореждане с имотите, собственост на Община Иваново за 2024 г.

**2.** **Възлага** на кмета на Община Иваново, в изпълнение на чл. 8, ал. 10 от ЗОС, след влизане в сила на настоящото решение, да предприеме необходимите действия за обявяване на населението на програмата по т. 1 чрез поставянето й на информационното табло в сградата на Общината, находяща се в с. Иваново, ул. „Олимпийска” № 75 и публикуването й на интернет страницата на Община Иваново (http://www.ivanovo.bg/).

ПО ДВАНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№48

На основание чл.21, ал.1, т.6, т.23 и ал.2 от Закона за местното самоуправление и местната администрация, във връзка с § 21 от Преходните и заключителни разпоредби на Закона управление на отпадъците (Обн. ДВ. Бр.53 от 2012 г.; изм.,бр.66 от 2013 г.; Решение №11 на Конституционния съдот 2014 г. – бр. 61 от 2014 г.; изм., бр.98 от 2014 г., бр.14 от 2015 г., бр.105 от 2016 г.,бр.13, 85, 88 и 102 от 2017 г., бр.53, 77 и 98 от 2018 г., бр.1, 25, 56 и 81 от 2019 г., бр.105 от 2020 г., бр. 14, 18 и 19 от 2021г., бр.17 от 2022 г.; бр.11, 106 и 108 от 2023 г.), Общински съвет Иваново РЕШИ:

1. **ДАВА СЪГЛАСИЕ** Община Иваново да не внася дължимите отчисления по чл. 60 и чл. 64 от ЗУО за депонираните от нея смесени битови отпадъци на Регионално депо Русе за периода от 1 януари 2024 г. до 31 декември 2024 г. и да ги разходва за дейности, свързани с управлението на отпадъците.
2. **ВЪЗЛАГА** на Кмета на Община Иваново да извърши необходимите вътрешни компенсирани промени, във връзка с взетото решение без да се изменя приетият от общински съвет начин на определяне и размер на таксата за битови отпадъци.

**III. ВЪЗЛАГА** на Кмета на Община Иваново да предприеме всички необходими действия решението на Общински съвет-Иваново по т. I своевременно бъде изпратено на РИОСВ-Русе и Община Русе след неговото влизане в сила.

ПО ТРИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№49

На основание чл. 21, ал. 1, т. 24 и ал. 2, във връзка с чл. 27, ал. 3 и чл. 44, ал. 1, т. 7 от ЗМСМА, Общински съвет Иваново РЕШИ:

**Приема** Отчет за изпълнението на решенията на Общински съвет – Иваново за второто шестмесечие на 2023 г.

ПО ЧЕТИРИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№50

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5, чл. 52, ал. 5, т. 1 от Закона за местното самоуправление и местната администрация (ЗМСМА), чл. 35, ал. 3 и ал. 6 и чл. 41, ал. 2 от Закона за общинската собственост (ЗОС), чл. 52, ал. 1 и чл. 53, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

**1. Дава съгласие** да бъде извършена продажба на поземлен имот № 501.1709, за който е отреден урегулиран поземлен имот (УПИ) XIII-1709, в кв. 128, с площ 809 кв.м., по кадастралния план на с. Щръклево, общ. Иваново, обл. Русе, одобрен със Заповед № РД-02-14-2158 от 15.12.2000 г. на МРРБ, при съседи: запад – имот № 84049.501.1708, за който е отреден урегулиран поземлен имот (УПИ) XVI-1708, юг – имот № 84049.501.9642, изток – имот № 84049.501.1714, север – имот № 84049.501.1710, предмет на АЧОС № 170/08.05.2007 г., вписан в СВ-Русе с вх. рег. № 1 от 08.06.2007 г., вписан под № 84, том XXIII, дв. входящ регистър 7936, н.д. 5763, със собственика на законно построената сграда върху имота.

**2. Определя** **продажна цена** на имота описан в т. 1, въз основа на пазарната оценка, изготвена от инж. Сия Михайлова – независим оценител на недвижими имоти, сертификат № 100100176/14.12.2009 г. на Камарата на независимите оцените в България в размер на **10 060,00 лв. (десет хиляди и шестдесет лева)** без ДДС.

**3. Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Щръклево, общ. Иваново, обл. Русе.

**4. Възлага** на Кмета на Общината въз основа на влязлото в сила решение да издаде заповед и сключи договор, на основание чл. 35, ал. 6 от Закона за общинската собственост и да предприеме необходимите действия по изпълнението му.

ПО ПЕТНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№51

На основание чл. 21, ал. 1, т. 23 и ал. 2, във връзка с чл. 27, ал. 3 и чл. 44, ал. 5 от Закона за местното самоуправление и местната администрация, Общински съвет Иваново РЕШИ:

**Приема** Годишен отчет на кмета на Община Иваново за изпълнение на Програмата за управление на кмета на Община Иваново (мандат 2019-2023 година) за 2023 г.

ПО ШЕСТНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№52

На основание чл. 45, ал. 7 и ал. 9, във връзка с чл. 27, ал. 3 от Закона за местното самоуправление и местната администрация, Общински съвет Иваново РЕШИ:

**ОТМЕНЯ** Решение № 33 прието по Протокол № 4 на ОС – Иваново, като незаконосъобразно.

ПО СЕДЕМНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№53

На основание чл. 15 и чл. 16 от Закона за младежта и чл. 21, ал. 1, т. 23 и т. 24 и ал. 2, във връзка с чл. 27, ал. 3 от Закона за местното самоуправление и местната администрация (ЗМСМА), Общински съвет Иваново РЕШИ:

1. **ПРИЕМА** Отчет по изпълнението на План за младежта на Община Иваново за 2023 г.
2. **ПРИЕМА** План за младежта на Община Иваново за 2024 г.

ПО ОСЕМНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№54

На основание чл. 27, ал. 6 от ЗМСМА и чл. 18, ал. 5 от Правилника за организацията и дейността на общинския съвет, неговите комисии и взаимодействието му с общинската администрация (мандат 2019-2023 година), Общински съвет Иваново РЕШИ:

**Приема** Отчет за дейността на Общински съвет Иваново за второто шестмесечие на 2023 година.

ПО ДЕВЕТНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№55

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от ЗМСМА, чл. 37в, ал. 16 и 17 от ЗСПЗЗ, чл. 14, ал. 8 от ЗОС и чл. 52, ал. 5. т. 2 от ЗМСМА, Общински съвет Иваново РЕШИ:

1. **Дава съгласие** да бъдат предоставени за ползване, за стопанската 2023/2024 г. проектираните в плана за земеразделяне полски пътища и канали, попадащи в масиви за ползване на земеделски земи в землищата на община Иваново, съгласно списъци, изготвени от ОДЗ Русе и представляващи неразделна част от настоящото решение.

2. **Определя** годишна наемна цена за стопанската 2023/2024 година в размер на 75,00 лв. (седемдесет и пет лева) на декар за ползване полските пътища по т. 1 от настоящото решение, за всички землища.

3. **Дава съгласие** да бъдат сключени договори за наем за имотите по т. 1 с лицата, обработващи съответните масиви за ползване на земеделските земи.

 4. В договорите за наем на имотите-полски пътища да бъде вменено задължение на ползвателите, на които са предоставени полските пътища в масива, да осигурят достъп до имотите, декларирани и заявени за ползване в реални граници през следващата стопанската година, съгласно нормата на чл. 37в, ал. 17 от ЗСПЗЗ.

5. **Дава съгласие** с имотите по приложените регистри по т. 1 от настоящото решение да се допълни раздел III, б. „А“, т. 4 на Програмата за управление и разпореждане с имоти – общинска собственост за 2024 г.

6. **Определя** 30 на сто от постъпленията от наема на полските пътища - общинска собственост, да се използват за изпълнение на дейности от местно значение в съответното населено място.

7. Възлага на кмета на Общината да предприеме необходимите действия по изпълнението на настоящото решение след влизането му в сила.

ПО ДВАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№56

На основание чл. 21, ал. 1, т. 23 от Закона за местно самоуправление и местна администрация (ЗМСМА), във връзка с чл. 27, ал. 3 от ЗМСМА, Общински съвет Иваново РЕШИ:

1. Общински съвет Иваново **дава съгласие** за кандидатстване на Община Иваново за кампания 2024 г. по Проект „Красива България”, мярка М01 „Подобряване на обществената среда в населените места” за:

**„Ремонт и модернизация на административна сграда с идентификатор 501.2542.1 по плана на с. Щръклево, общ. Иваново, обл. Русе“ по Проект „Красива България“,** като разрешава съфинансиране от страна на Община Иваново да **представлява 55 % от стойността на проекта.**

2. Дейностите по предложения проект отговарят на приоритетите на Плана за интегрирано развитие на община Иваново.

3. **Възлага** на Kмета на Община Иваново да организира подготовката и подаването на проектното предложение, както и управлението и реализирането на проекта след евентуалното му одобрение.